Diari Oficial de la Generalitat Valenciana


Sumari del DOGV 6392, del 08-11-2010 (2010/11635)

Resolució de 20 d'octubre de 2010, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte de modificació per a la instal·lació del segon circuit de la línia elèctrica aèria a 132 kV, doble circuit, ST Torrent - ST Picanya, als termes municipals de Torrent i Picanya, a la província de València. Expedient ATLINE/2007/691/46; JUEXPR/2009/9.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6392

Data del DOGV
:   08-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11273


Organisme emissor
:   Conselleria d'Infraestructures i Transport

Tipus de document
:   Resolució

Resolució de 20 d'octubre de 2010, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte de modificació per a la instal·lació del segon circuit de la línia elèctrica aèria a 132 kV, doble circuit, ST Torrent - ST Picanya, als termes municipals de Torrent i Picanya, a la província de València. Expedient ATLINE/2007/691/46; JUEXPR/2009/9. [2010/11662]  
Per la Resolució de la Direcció General d'Energia, de 29 de gener de 2009, s'ha autoritzat, declarat la utilitat pública i aprovat l'execució de les instal·lacions corresponents al projecte de modificació per a la instal·lació del segon circuit de la línia elèctrica aèria a 132 kV, doble circuit, ST Torrent - ST Picanya, als termes municipals de Torrent i Picanya, amb la corresponent informació pública prèvia. La declaració d'utilitat pública, d'acord amb el que establixen l'article 54 de la Llei 54/1997, de 27 de novembre, del Sector Elèctric, i l'article 149 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, comporta implícitament la necessitat d'ocupació dels béns i drets afectats i implica la urgent ocupació d'estos, als efectes de l'article 52 de la Llei d'Expropiació Forçosa, de 16 de desembre de 1954.  
Per això, el conseller d'Infraestructures i Transport, en compliment del que disposa l'article 52 de la Llei d'Expropiació Forçosa, ha resolt convocar els titulars dels béns i drets afectats perquè compareguen als ajuntaments on es troben les finques afectades, segons el calendari establit en l'annex d'esta resolució, com a punt de reunió per a dur a terme l'alçament de les actes prèvies a l'ocupació i, si calguera, el de les d'ocupació definitiva, de conformitat amb el procediment que establix l'article esmentat.  
Tots els interessats, així com les persones que siguen titulars de qualssevol classe de drets i interessos sobre els béns afectats, hauran d'acudir personalment o representats per persona degudament autoritzada i hauran d'aportar els documents acreditatius de la seua titularitat i l'últim rebut de la contribució. Poden anar acompanyats dels seus perits i d'un notari, si ho estimen oportú, amb despeses a càrrec seu.  
L'alçament d'actes tindrà lloc el pròxim dia 20 de desembre de 2010, en les dependències de l'Ajuntament de Picanya, a partir de les 12.00 hores; i els dies 21 i 22 de desembre de 2010, a partir de les 09.30, en les de l'Ajuntament de Torrent.  
L'orde d'alçament d'actes es comunicarà a cada interessat per mitjà de l'oportuna cèdula de citació. La relació de titulars convocats s'exposarà en el tauler d'edictes dels ajuntaments indicats i al final d'este anunci.  
Cal comunicar que esta publicació es fa, també, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells que, intentada la notificació, no se'ls haguera pogut realitzar.   
En l'expedient d'expropiació, Iberdrola Distribución Eléctrica, SAU, assumirà la condició de beneficiària.  
València, 20 d'octubre de 2010.- El conseller d'Infraestructures i Transport: Mario Flores Lanuza.  
Convocatòria d'actes prèvies a l'ocupació  
Projecte: modificació per a la instal·lació del segon circuit de la línia elèctrica aèria a 132 kV, doble circuit, ST Torrent - ST Picanya  
  
\*EXIST: suport ja existent  
Convocatoria de actas previas a la ocupación  
Proyecto: modificación para la instalación del segundo circuito de la línea eléctrica aérea a 132 kV, doble circuito, ST Torrent - ST Picanya  
  
\*EXIST: apoyo ya existente